Lehdistötiedote 30.11.2018 – vapaa julkaistavaksi

Svenska Teatern myy tytäryhtiönsä
Ace-Production Oy:n

**Svenska Teaternin kannatusyhdistys on päättänyt myydä Ace-Production
-tytäryhtiönsä sen nykyiselle toimitusjohtajalle Johan Storgårdille.**

Päätös on linjassa Svenska Teaternin paraikaa työstettävänä olevan strategian kanssa.

*- Svenska Teatern haluaa keskittyä ydintoimintaansa. Meillä on kolme näyttämöä Helsingin keskustassa, jotka meidän tulee täyttää kaikille kuuluvalla näyttämötaiteella. Tulemme kehittämään teatteritoimintaamme edelleen, fokuksena inspiroiva ohjelmisto, antoisa pohjoismainen yhteistyö, lastenteatteriin panostaminen ja houkutteleva yleisötyö. Ace-Production ei ole osa ydintoimintaamme ja olen iloinen löydettyämme ratkaisun, joka mahdollistaa yrityksen ja sen henkilökunnan jatkon,* sanoo Svenska Teaternin teatterinjohtaja **Joachim Thibblin**.

*- Ace-Production Oy perustettiin 2008 tavoitteenaan tuoda näkyväksi suomalaista teatteritaidetta ja Svenska Teaternia sekä sen henkilökunnan osaamista kansainvälisesti. Ace on hyvin tuloksin luonut projekteja sekä Suomessa että ulkomailla. Olen hyvin iloinen, että Acen päämäärä myös tulevaisuudessa tulee edistämään suomalaista teatteritaidetta sekä kotimaisilla että kansainvälisillä markkinoilla. Toivon Svenska Teaternille menestystä sen keskittymisessä ydintoimintaansa,* ilmaisee Ace-Production Oy:n toimitusjohtaja **Johan Storgård**.

**Hieman faktaa Svenska Teaternin tytäryhtiö Ace-Production Oy:sta**

Ace-Production, joka myös sisältää Suomen Teatteritoimiston – Teateragenturen i Finland, on agentuuri, joka omistaa ja hallinnoi teatteri- ja näyttämötaiteenalan teoksia, konsepteja ja oikeuksia. Yritys toimii lähinnä Suomessa ja Euroopassa, mutta myös Kiinassa ja muissa maissa. Yritys tuottaa ja yhteistuottaa kulttuurivientiin ja
-tuontiin soveltuvia kotimaisia ja kansainvälisiä teoksia. Toimitusjohtajan lisäksi yrityksellä on kaksi vakituista työntekijää.

Svenska Teaternin kannatusyhdistys Garantiföreningen för Svenska Teatern r.f. perusti Ace-Production -yrityksen vuonna 2008. Toimitusjohtaja **Johan Storgård** vastaa yrityksen toiminnasta, budjetista, taloudesta sekä tilinteosta.

Lisätietoja antaa:

Svenska Teaternin teatterinjohtaja Joachim Thibblin

+358 9 616211

+358 400 515 150

Ace-Production Oy:n toimitusjohtaja Johan Storgård

+358 50 517 3224